Ιερά Μητρόπολις Γερμανίας

Η **Ιερά Μητρόπολις Γερμανίας** είναι μία από τις μητροπόλεις των Επαρχιών του Θρόνου του Οικουμενικού Πατριαρχείου Κωνσταντινουπόλεως.  

Έδρα της είναι η Βόννη και σημερινός της Μητροπολίτης ο Αυγουστίνος Λαμπαρδάκης.

## Ιστορία
Η παρουσία Ορθοδόξων στη Γερμανία μαρτυρείται ήδη από το 1700, οπότε τελούνταν λειτουργίες στο «Ελληνικό Σπίτι» (*Griechenhaus*) στη Λειψία. Ορθόδοξες ενορίες υπήρχαν ήδη στη Γερμανία τον 19ο αιώνα. Μέχρι τη δεκαετία του 1960, οι Ορθόδοξοι της Γερμανίας υπάγονταν στην Αρχιεπισκοπή Θυατείρων και Μεγάλης Βρετανίας, με έδρα το Λονδίνο.

Η Ιερά Μητρόπολις Γερμανίας ιδρύθηκε στις 5 Φεβρουαρίου 1963, επί Πατριαρχίας Αθηναγόρα, οπότε υπογράφηκε ο Ιδρυτικός Πατριαρχικός και Συνοδικός Τόμος της. Είχε προηγηθεί η Γερμανο-ελληνική σύμβαση της 30ής Μαρτίου 1960, με βάση την οποία πλήθος Ελλήνων εργατών είχε μεταναστεύσει και εγκατασταθεί στη Γερμανία. Αρχικά σε αυτήν υπάγονταν, εκτός της Γερμανίας, και η Ολλανδία και η Δανία. Στις 12 Αυγούστου 1969, το έδαφος της Δανίας υπήχθη στη νεοσύστατη Μητρόπολη Σουηδίας και πάσης Σκανδιναβίας και η Ολλανδία στη Μητρόπολη Βελγίου, ενώ η Ιερά Μητρόπολις Γερμανίας απέκτησε και τον τίτλο της Εξαρχίας Κεντρώας Ευρώπης.

Το Σύνταγμα της Μητρόπολης ψηφίστηκε στις 20 Δεκεμβρίου 1972. Το έτος 1978 αποπερατώθηκε το Μητροπολιτικό Κέντρο και ο Καθεδρικός Ναός της Αγίας Τριάδος στη Βόννη. Επίσης, ιστορικό γεγονός αποτελεί η εισαγωγή του μαθήματος των Ορθόδοξων Θρησκευτικών στην περιοχή του Μονάχου της Βαυαρίας το 1983 και στη Βόρεια Ρηνανία - Βεστφαλία το 1985.

Στη Μητρόπολη διακονούν σήμερα, πέραν του Μητροπολίτη, τέσσερις βοηθοί επίσκοποι που φέρουν τους τίτλους «*πάλαι ποτέ διαλαμψασών*» επισκοπών της Μικράς Ασίας: *Λεύκης*, *Αριανζού*, *Χριστουπόλεως* και *Αργυρουπόλεως*. Σήμερα είναι η τρίτη μεγαλύτερη εκκλησία της Γερμανίας. Έχει πάνω από 70 ενορίες και πάνω από 150 χώρους λατρείας και ενοριακά κέντρα. Το ποίμνιό της περιλαμβάνει περίπου μισό εκατομμύριο Έλληνες, έναν μεγάλο αριθμό Ρουμάνων καθώς και μικρή κοινότητα Γερμανών οι οποίοι είναι Ορθόδοξοι.

Εκδίδει το τετραμηνιαίο περιοδικό «*Ορθόδοξη Παρουσία*» από το 1981 μέχρι σήμερα καθώς και ετήσιο ημερολόγιο.

### Επισκοπικός κατάλογος

## Οργάνωση

### Μητροπολίτης
Μητροπολίτης Γερμανίας είναι από τις 29 Σεπτεμβρίου 1980, ο από Επίσκοπος Ελαίας, Αυγουστίνος.

### Βοηθοί Επίσκοποι

### Αρχιερατικές Περιφέρειες

## Εικόνες
Πολλοί ναοί αγοράστηκαν ή παραχωρήθηκαν από άλλες Εκκλησίες της Γερμανίας, ορισμένοι από αυτούς αποτελούν αρχιτεκτονικά μνημεία από τον μεσαίωνα μέχρι τον μοντερνισμό.


Αρχείο:Salvatorkirche Munich II.jpg|Ο ελληνορθόδοξος Ναός Μεταμορφώσεως του Σωτήρος Μονάχου (Salvatorkirche) - εσωτερικό.
Αρχείο:Griechisch-orthodoxe Kirche St. Salvator.jpg|I.N. Μεταμορφώσεως του Σωτήρος Μονάχου.
Αρχείο:Wzwz munich-ungerer church 1.jpg|I.N. Αγίων Πάντων Μονάχου.
Αρχείο:Bonn Griechisch-Orthodoxe Kathedrale Agia Trias Front.JPG|I.Μητροπολιτικός Ναός Αγίας Τριάδος Βόννης.
Αρχείο:Georgioskirche Frankfurt 1.jpg|I.N. Αγίου Γεωργίου Φρανκφούρτης.
Αρχείο:Georgioskirche Frankfurt p1.JPG|I.N. Αγίου Γεωργίου Φρανκφούρτης.
Αρχείο:Aachen Basilika St. Michael, griechisch-orthodoxe ausgestaltete Apsis.jpg|I.N. Αγίου Δημητρίου Άαχεν (γνωστός και ως St. Michael - εσωτερικό).
Αρχείο:Aachen Basilika St. Michael, an der Jesuitenstraße.jpg|I.N. Αγίου Δημητρίου Άαχεν (γνωστός και ως St. Michael).
Αρχείο:Wuppertal Uellendahler Straße 2014 038.JPG|I.N. Ζωοδόχου Πηγής Βούπερταλ.
Αρχείο:Basilika im byzantinischen Stil Griechisch-Orthodoxe Kirchengemeinde Die drei Hierarchien Mengendamm 16 B 30177 Hannover.jpg|I.N. Αγίων Τριών Ιεραρχών Ανόβερου. 
Αρχείο:Gr. Orthodox Heilige Apostel.jpg|I.N. Αγίων Δώδεκα Αποστόλων Ντόρτμουντ.
Αρχείο:Herten - Herner Straße - Heiliger Dimitrios 02 ies.jpg|I.N. Αγίου Δημητρίου Χέρτεν.
Αρχείο:Griechisch-orthodoxe Kirche Frankfurt-Bockenheim.JPG|Ι. Ναός Προφήτου Ηλιού Φρανκφούρτης.
Αρχείο:Frankfurt, Bockenheim, Griechisch-Orthodoxe-Kirche.jpg|Ι. Ναός Προφήτου Ηλιού Φρανκφούρτης.
Αρχείο:Griechisch-orthodoxe Kirche Offenbach.JPG|I. Ναός Αγίων Πάντων Όφενμπαχ.
Αρχείο:Griechisch-orthodoxe Kirche St Katharina.jpg|I.N. Αγίας Αικατερίνης Ασάφενμπουργκ.
Αρχείο:Marienkirche Ludwigshafen 01.jpg|I.N. Ευαγγελισμού της Θεοτόκου Λουντβιχσχάφεν.
Αρχείο:St. Paulus - Nürnberg-Gostenhof 009.JPG|I.N. Αγίου Αποστόλου Παύλου Νυρεμβέργης.
Αρχείο:ES griechische Kirche 2.jpg|I. Ναός Ευαγγελισμού της Θεοτόκου Έσλινγκεν.
Αρχείο:Εξωτερική άποψις του ιερού ναού του Αγίου Ιωάννου του Προδρόμου στο Brühl της Γερμανίας 2013-11-10 15-22.jpg|I.N. Αγίου Ιωάννου του Προδρόμου στο Brühl.
Αρχείο:Apostel-Paulus-Kirche Bielefeld.JPG|I. Ναός Αποστόλου Παύλου Μπίλεφελντ.
Αρχείο:Waiblingen - Nikolaus-Kirche 02.jpg|Ι. Ναός Αγίων Κωνσταντίνου και Ελένης Βάιμπλινγκεν (γνωστή και ως Nikolauskirche).
Αρχείο:Griechische-Kirche-Mannheim-07.JPG|I.N. Υψώσεως Τιμίου Σταυρού Μανχάιμ.
Αρχείο:Griechische-Kirche-Mannheim-03.JPG|I.N. Υψώσεως Τιμίου Σταυρού Μανχάιμ.


## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Χριστιανισμός στη Γερμανία
*